ಬಿಗ್ ಬಿಗೆ ಟ್ವಿಟರ್ನಲ್ಲಿ ಹೆಚ್ಚು ಫಾಲೋವರ್ಗಳು ಹೊಸದಿಲ್ಲಿ: ಹಿಂದಿ ಚಿತ್ರರಂಗದ ಹಿರಿಯ ನಟ ಅಮಿತಾಭ್ ಬಚ್ಚನ್ ಅವರು ಟ್ವಿಟರ್ನಲ್ಲಿ ಅತಿ ಹೆಚ್ಚು ಫಾಲೋವರ್ಗಳನ್ನು ಹೊಂದಿರುವ ಭಾರತೀಯ ಚಿತ್ರ ನಟ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಟ್ವಿಟರ್ನಲ್ಲಿ ಅವರಿಗೆ 4.38 ಕೋಟಿ ಫಾಲೋವರ್ಗಳಿದ್ದಾರೆ. ತಮಗೆ ಈ ಹೆಗ್ಗಳಿಕೆ ತಂದಿರುವ ಎಲ್ಲ ಫಾಲೋವರ್ಗಳಿಗೂ ಅಮಿತಾಭ್ ಧನ್ಯವಾದ ತಿಳಿಸಿದ್ದು, ಈ ಕುರಿತಂತೆ ಟ್ವಿಟರ್ನಲ್ಲಿ ಪುಟ್ಟ ಲೇಖನವೊಂದನ್ನು ಪ್ರಕಟಿಸಿದ್ದಾರೆ. ಎಂದೆಂದೂ ಕೊನೆಯಾಗಲಾರಂದಂಥ ಪ್ರೀತಿ ಮತ್ತು ಆದರಣೆಯನ್ನು ತೋರುತ್ತಿರುವ ನನ್ನ ಅಭಿಮಾನಿಗಳಿಗೆ ನಾನೆಂದೂ ಆಭಾರಿಯಾಗಿದ್ದೇನೆ ಎಂದಿದ್ದಾರೆ. ಈ ಟ್ವೀಟ್, 10,000ಕ್ಕೂ ಹೆಚ್ಚು ರೀಟ್ವೀಟ್ಗಳನ್ನು ಕಂಡಿದೆ. ಅನಂತರದ ಸ್ಥಾನದಲ್ಲಿ ಬಾಲಿವುಡ್ನ ಇನ್ನೊಬ್ಬ ನಟ ಸಲ್ಮಾನ್ ಖಾನ್ ಇದ್ದು, 41.4 ಕೋಟಿ ಫಾಲೋವರ್ಗಳಿದ್ದಾರೆ. 3ನೇ ಸ್ಥಾನದಲ್ಲಿ ನಟ ಅಕ್ಷಯ್ ಕುಮಾರ್ ಇದ್ದು 3.82 ಕೋಟಿ ಫಾಲೋವರ್ಗಳನ್ನು ಹೊಂದಿದ್ದಾರೆ.